Kuidas teil õnnestub müüa rehve veidi soodsama hinnaga?     Andres Duuberg, Kummikunstnikute OÜ müügijuht:    Hind õnnestub madalam hoida tänu sellele, et toome rehve ise sisse.    Varume neid rehve, mida üle Euroopa õnnestub odavalt kokku osta. Proovime hinna teha natukene madalama kui teistel - seda  kasumi pealt.    Mis ei tähenda, et ise ilma rahata jääksime, kõik tuleb arvestuslikult normaalse kasumiga. Ilmselt mõjutab hinda ka see, et tegutseme mitte renditud, vaid oma pinnal.    Teiseks teeme palju tööd, et leida kliente. Selleks tuleb kliendiga õigesti käituda ja leida talle, mida ta vajab.    Kliendid on erinevad, sellepärast peame pakkuma nii odavamaid kui ka kallimaid rehve. Aga kvaliteet meie müüdavatel rehvidel vastab kindlalt euronõuetele. Kallimatest  kaubamärkidest on meil praegu müügil Dulop, Continental, odavam on Wanli.     Miks on teil rehvide hinnad mõnevõrra kõrgemad?     Vastab Marek Prommik, Rehvid.com müügijuht:    Praegu pole rehviturul ükski rehvi hind täiesti paigas. Firmad, kes panevad rehvidele madalama hinna, teevad seda praegu turu võitmiseks. Nad ei aktsepteeri sissetooja soovituslikku hinnakirja, vaid teevad sealt  allahindlust.    Kui vaatate internetist mõne rehvimüüja koduleheküljelt hindu, siis näete, et seal on automaatselt juures umbes 15 protsenti allahindlust.    Nii toimivad kõik praegu turul olevad suuremad rehvimüüjad. Meiegi teeme allahindlusi lepingulistele klientidele ja püsiklientidele. Kindlasti pole hind kõrgem suurema kasumitaotluse pärast.